als_Latn dik_Latn sag_Latn
“Fajin për krimin e ka Saimir Tahiri”Postuar më: 19 Janar 2015 18:40
Pas një serie krimesh në vend, është rikthyer sërish debati nëse fajin për këtë situatë e ka drejtësia.
Mazhoranca duket se e ka gjetur zgjidhjen: sa herë që ka një atmosferë të tillë pasigurie, akuzon drejtësinë se nuk bën punën e saj.
Një gjë të tillë bëri edhe ministri i Brendshëm, Saimir Tahiri një ditë më parë, kur tha se gjykata kishte liruar një person që vrau gruan dhe një tjetër, ndaj të cilit pati një shpërthim me tritol.
“Gjyqtarët e korruptuar po mbajnë vendin në thundrën e dhunës e krimit, e kundër tyre duhet të punojmë të gjithë që viktimat mos vdesin edhe nga heshtja jonë kolektive,” tha Tahiri.
Por opozita nuk është e këtij mendimi.
Në mbledhjen e parë të grupit parlamentar për kët vit, kryetari i PD, Lulzim Basha, duke paralajmëruar nisjen e një fushate nëpër Shqipëri, tha se situata e krimit është alarmante.
“Për ne, të nderuar deputetë, krimi në këto përmasa dhe trajta, nuk është thjesht shprehje paaftësie apo e dështimit të disa strukturave policore. Po të ishte vetëm kjo do të ishte gjysma e së keqes. Krimi në këto përmasa dhe trajta, është produkt i mënyrës, stilit, mendësisë së qeverisjes, i vetë qeverisjes Rama-Meta. Siç e thotë populli, ky stan këtë bulmet ka. Ky është një problem jashtëzakonisht i madh,” tha Basha.
Kurse deputetja Majlinda Bregu ishte më e drejtpërdrejtë.
Ajo tha se fajtor për këtë situatë është drejtpërdrejt Saimir Tahiri.
Sipas saj, brenda pak ditësh janë tre shpërthime me tritol, tre gra të vrara dhe zbulimi i një fabrike droge.
“Nëse kontrollon poçat e dritave në një shtëpi, si mund të mos kontrollohet një fabrikë droge,” tha Bregu për ABC.
Bregu tha se ajo që po ndodh me dhunën ndaj grave në vend është feminicid.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn